સેન્સેક્સમાં ઘટાડો નોંધાયો એ સમયે કોંગ્રેસ 88 બેઠકો પર આગળ હતું અને ભાજપ 72 બેઠકો પર. વર્તમાન સમયમાં ગુજરાત અને હિમાચલ પ્રદેશ, બંને રાજ્યોમાં ભાજપ આગળ છે. વર્તમાન સમયમાં ગુજરાત બેઝ્ડ શેર સારો વેપાર કરી રહ્યાં છે. અદાણી પોર્ટ્સ એન્ડ સ્પેશિયલ ઇકોનોમિક ઝોન લિમિટેડના શેર્સમાં 2.23 ટકા તેજી નોંધાઇ છે. ગુજરાત સ્ટેટ ફર્ટિલાઇઝર્સ એન્ડ કેમિકલ્સ લિમિટેડમાં 1.01 ટકા અને ટોરંટ પાવર લિમિટેડમાં 0.45 ટકા તેજી જોવા મળી છે. ટોરંટ ફાર્માસ્યુટિકલ્સ લિ. 1.50 ટકા તેજી, કેડિલા હેલ્થકેર લિ. 0.90 ટકા તેજી અને ગુજરાત ગેસ લિ.માં 0.01ની મંદી જોવા મળી છે.